* Eesti Rahvusringhäälingu Hea Tava koondab põhimõtted, milles Eesti Rahvusringhäälingu töötajad on kokku leppinud.  * Hea  Tava osutab eetilistele ja ühiskonna õiglustundega seotud tõekspidamistele, millest  juhinduvad ERRi koosseisulised ja ka mittekoosseisulised töötajad (edaspidi: töötajad).  * Hea Tava taotleb demokraatliku ajakirjanduse rahvusvaheliselt tunnustatud põhiprintsiipide  järgimist ja kirjeldab loominguga seotud olulisi väärtusi.  * Hea Tava väljendab usaldusväärsusega seotud põhimõtteid ja võimaldab hoida  Rahvusringhäälingu head mainet.  * Hea Tava on sündinud kollektiivses arutelus  ja täieneb loomingulises praktikas. Tehnoloogia  areng ja muutuvad ühiskondlikud olud võivad tuua vajaduse sõnastada uusi põhimõtteid.  Seetõttu on Hea Tava põhimõtete kogum, mida pidevalt täiendatakse.